

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 28.janvārī Nr.43

 (protokols Nr.2, 42.p.)

**Par zemes nomas līguma pagarināšanu**

Priekuļu novada pašvaldības dome izskata Z/S “Jaunakmeņi” (turpmāk – Iesniedzējs) 2021.gada 7.janvāra iesniegumu (reģ.11.01.2021. Priekuļu novada pašvaldībā Nr.3.1-5.2/2021-165) par zemes nomas līguma pagarināšanu par zemes gabala “Jaunatmodas”, Priekuļu pagastā, Priekuļu novadā, ar kadastra apzīmējumu 4272 005 0135, zemes 3,9 ha platībā, iznomāšanu.

Izvērtējot pašvaldības rīcībā esošo informāciju, konstatēts, ka:

1. Zemes vienība ar kadastra apzīmējumu 4272 005 0135, “Jaunatmodas”, Priekuļu pagastā, Priekuļu novadā, 3,9 ha platībā saskaņā ar Priekuļu novada domes 2020.gada 27.februāra lēmumu Nr.118 (prot,Nr.4, 49.p.) ir piekritīga Priekuļu novada pašvaldībai;
2. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
3. *z*emes vienības iznomāšana nav pretrunā pašvaldības interesēm un līdz šim nomnieks ir labticīgi pildījis nomas līguma nosacījumus, neviena cita persona zemes gabalu nomāt nav pieteikusies;
4. 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punkts nosaka: “*Iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt*[*Publiskas personas finanšu līdzekļu un mantas izšķērdēšanas novēršanas likumā*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)*noteikto nomas līguma termiņu”.*
5. Saskaņā ar SIA “Latio” izstrādāto zemes nomas pakalpojuma cenrādi zemes vienības ar kadastra apzīmējumu 4272 005 0135 3,9 ha platībā noteikta nomas maksa 240,00 *euro* gadā;
6. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punktu, 28.punktu un 30.4.apakšpunktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, Priekuļu novada domes Tautsaimniecības komitejas 2021.gada 21.janvāra lēmumu (protokols Nr.2),  elektroniski balsojot tiešsaistē, PAR –13 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Jānis Ročāns, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt zemes nomas līgumu ar Z/S “Jaunakmeņi”, reģ.nr. 44101031462, par zemes vienības “Jaunatmodas”, Priekuļu pagastā, Priekuļu novadā, ar kadastra apzīmējumu 4272 005 0135, 3,9 ha platībā, iznomāšanu.
2. Noteikt zemes nomas līguma termiņu no 2021.gada 01.janvāra līdz 2025.gada 31.decembrim.
3. Nomas maksu noteikt saskaņā ar zemes nomas pakalpojuma cenrādi 240,00 *euro* gadā.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi nekustamā īpašuma speciāliste L.S.Berovska.
6. Kontrole par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone